O **Rayo Vallecano de Madrid** é un club de fútbol español do barrio de Vallecas, na cidade de Madrid. Foi fundado en 1924 e actualmente compite na Primeira división española.

O equipo xogou 18 tempadas en Primeira División, 34 en Segunda, 5 en Segunda B e 11 en Terceira. Na tempada 2000/01 xogou a Copa da UEFA como equipo con menos tarxetas de Europa, sendo a única participación europea do equipo ata o momento.

Historia
--------

O 29 de maio de 1924 fundouse a **Agrupación Deportiva El Rayo**.

Desde 1931 ata 1936 participou no campionato da Federación Obreira de Fútbol. Encadrouse dentro da Federación Castelá de Fútbol ao terminar a Guerra Civil en 1939.

Nunha xunta realizada o 13 de novembro de 1947 acordouse renomear ao club como **Agrupación Deportiva Rayo Vallecano**. Ademais acordouse utilizar o escudo do concello de Vallecas.

A partir de 1949, por un acordo co Atlético de Madrid, engadiu á súa uniformidade a actual e soada raia vermella cruzada na súa camiseta, a semellanza da do equipo arxentino River Plate con quen ten unha amigable relación.

O equipo estivo ao bordo da desaparición en 1984.

En 1992, ao converterse en sociedade anónima deportiva, o empresario xerezano José María Ruiz-Mateos comprou a maior parte das accións e converteuse en presidente do Club. En 1994 sucedeulle a súa esposa, María Teresa Rivero Sánchez-Romate. O estadio leva agora o nome da súa presidenta.

Na actualidade conta cun grupo ultra de ideoloxía Antifascista chamado Bukaneros; fundado en 1992.

Ademais do equipo de fútbol, o Rayo Vallecano mantén unha Fundación de carácter social, centrada na educación, e no deporte como medio de educación física e moral.

Aínda que o Rayo Vallecano non gañou ningún título, a tempada 2000-01 viuse honrado cunha boa participación na copa da UEFA grazas á clasificación *UEFA Fair Play* (Xogo Limpo, menor número de cartóns sancionados na tempada 1999-00). Alcanzou os cuartos de final da competición tras derrotar ao Constel·lació Esportiva (0-10, 6-0), Molde FK (0-1, 1-1), Viborg FF (1-0, 2-1), FK Lokomotiv Moskva (0-0, 2-0) e Girondins de Bordeaux (4-1, 1-2). Foi eliminado polo Deportivo Alavés (3-0, 2-1), equipo que finalmente sería subcampión do trofeo ese ano.

Ademais tamén lle honra o ser líder da Primeira División durante varias xornadas seguidas (4).

A tempada 2007-08, tras proclamarse campión do grupo I de Segunda División B e superar a promoción de ascenso, tras derrotar ao Benidorm (1-1 e 1-0) e ao Zamora (0-1 e 1-1), logrou regresar a Segunda.

Na tempada 2008-09, recentemente ascendido de 2ªB, o equipo vallecano acaba a Liga en quinta posición con 70 puntos, e co trofeo Zamora en mans do seu porteiro titular, David Cobeño, como porteiro menos goleado do torneo. Cobeño tamén foi protagonista nun partido de Liga fronte ao Elche CF, no que o porteiro rayista marcou un gol desde a súa propia portería.

Na tempada 2010-11, o club consegue matematicamente o ascenso a Primeira División, acabando en segunda posición. Na tempada 2011-12 consegue salvar a categoría na última xornada.

Datos do club
-------------

Entrada ao estadio Teresa Rivero, onde se pode ver o escudo do Rayo Vallecano.
* Tempadas en 1ª: 19 (incluída a 2021/22)
* Tempadas en 2ª: 36
* Tempadas en 2ªB: 5
* Tempadas en 3ª: 11
* Mellor posto en Primeira División: 9º (1999–00)
* Peor posto en Primeira División: 20º (1989–90, 2002–03
* Posto histórico na clasificación histórica de Primeira División española: 27º (479 puntos).
* Participacións en competicións internacionais: 1 (Copa da UEFA 2000–01)
* Mellor clasificación na Copa do Rei: Semifinal (1982).
* Vitoria máis ampla na casa: Rayo Vallecano 6 - 0 CA Osasuna (2011–12)
* Vitoria máis ampla fóra: UD Las Palmas 0 - 6 Rayo Vallecano (1988–89)
* Derrota máis ampla na casa: Rayo Vallecano 0 - 6 Deportivo da Coruña (1994–95)
* Derrota máis ampla fóra: FC Barcelona 9 - 0 Rayo Vallecano (1978–79)

Xogadores
---------

*Categoría principal: Xogadores do Rayo Vallecano.*
### Cadro actual

* *Actualizado a 5 de setembro de 2021.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR | Francia | Luca Zidane |
| 2 | DEF |  | Nikola Maraš |
| 4 | MED | España | Mario Suárez |
| 5 | DEF | España | Alejandro Catena |
| 6 | MED | España | Santi Comesaña |
| 7 | DIA | España | Isi Palazón |
| 8 | DIA |  | Óscar Trejo |
| 9 | MED | Francia | Randy Nteka |
| 10 | MED | Portugal | Bebé |
| 11 | DIA | España | Andrés Martín |
| 12 | MED | España | Unai López |
| 13 | POR | Macedonia do Norte | Stole Dimitrievski |
| 14 | DIA |  | Yacine Qasmi |
| 15 | DIA | España | Sergi Guardiola |

 |  | 

| Nº | Posto | País | Xogador |
| --- | --- | --- | --- |
| 16 | DIA |  | Radamel Falcao |
| 17 | MED | España | Martín Merquelanz |
| 18 | MED | España | Álvaro García |
| 19 | DEF | Portugal | Kévin Rodrigues |
| 20 | DEF |  | Iván Balliu |
| 21 | MED | Senegal | Pathé Ciss |
| 22 | MED | España | José Ángel Pozo |
| 23 | MED | España | Óscar Valentín |
| 24 | DEF |  | Esteban Saveljich |
| 25 | POR |  | Iván Arboleda |
| 29 | DIA | España | Sergio Moreno |
| 32 | DEF | España | Mario Hernández |
| 33 | DEF | España | Fran García |

 |

Palmarés
--------

### Torneos nacionais

* **Segunda División (1)**: 2017–18
* **Segunda División B (2)**: 1984–85, 2007–08
* **Terceira División (2)**: 1955–56, 1964–65
* Subcampión da Segunda División de España (4): 1988–89, 1991–92, 1994–95, 2010–11
* Subcampión da Segunda División B de España (1): 2006–07
* Subcampión da Terceira División de España (2): 1954–55, 1962–63

### Fútbol feminino

Torneos nacionais
* **Superliga Feminina (1)**: 2008–09
* **Copa da Raíña (1)**: 2007–08

Véxase tamén
------------

### Ligazóns externas

* Sitio web oficial do Rayo Vallecano

| * v
* c
* e
LALIGA EA SPORTS – 2023-24 |
| --- |
| 
* Alavés
* Almería
* Athletic Club
* Atlético de Madrid
* Barcelona
* Betis
* Cádiz
* Celta
* Getafe
* Girona
* Granada
* Las Palmas
* Mallorca
* Osasuna
* Rayo Vallecano
* Real Madrid
* Real Sociedad
* Sevilla
* Valencia
* Villarreal

 |

|  |  |
| --- | --- |
| Control de autoridades | 
* Wd: Q10300
* WorldCat
* VIAF: 149749552
* BNE: XX105354
* LCCN: nb2018024043

 |